[[Fil:Map of expansion of Caliphate.svg|thumb|right|Kalifatets ekspansion under [[Umayyade-kalifatet|umayyaderne]].]]
I tiden før [[islam]]s fremkomst var området, der nu er Saudi-Arabien, bortset fra enkelte bymæssige handelsbosættelser (som [[Mekka]] og [[Medina]]) beboet nomadestammer i den ugæstfri ørken.<ref name=gordon /> Den [[Islams profeter|islamiske profet]] [[Muhammed]] blev født i Mekka omkring år 571. I begyndelsen af det 7. århundrede samlede Muhammed de forskellige stammer på den Arabiske Halvø og dannede en samlet islamisk stat på religiøs baggrund. Efter hans død i 632 udvidede hans efterfølgere inden for få årtier territoriet under islamisk overherredømme ud over Arabien i en [[Islamiske ekspansion|islamisk ekspansion]], der på sit højdepunkt under [[Umayyade-kalifatet]] dækkede området fra en del af den [[Iberiske Halvø]] i vest til [[Pakistan]] i øst. Arabien blev inden ret længe en politisk set perifer region i den islamiske verden, idet fokus skiftede til de [[Kalifat|mere udviklede områder]] længere mod nord.<ref name=lindsay /> Fra det 10. til begyndelsen af det 20. århundrede stod Mekka og Medina under herredømme af den lokale arabiske hersker, kaldet [[sharif]]fen af Mekka, men for det meste svor denne troskab til et af de store islamiske riger med basis i enten [[Bagdad]], [[Cairo]] eller [[Istanbul]]. Størstedelen af resten af det, der skulle blive til Saudi-Arabien, vendte tilbage til traditionel stammeliv med lokal ledelse.<ref name=east />
Politik